CELEX: 62020TN0757
Language: da
Date: 2020-12-21 00:00:00
Title: Sag T-757/20: Sag anlagt den 21. december 2020 — OT mod Parlamentet

22.2.2021   
            
            
               DA
            
            
               Den Europæiske Unions Tidende
            
            
               C 62/39
            
         
      Sag anlagt den 21. december 2020 — OT mod Parlamentet
      (Sag T-757/20)
      (2021/C 62/49)
      Processprog: fransk
      
         Parter
      
      
         Sagsøger: OT (ved advokat C. Bernard-Glanz)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Den anfægtede afgørelse og om fornødent afgørelsen om afslag på klagen annulleres.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af Europa-Parlamentets generalsekretærs afgørelse af 19. december 2019, hvorved sagsøgeren blev tildelt en irettesættelse, har sagsøgeren fremsat to anbringender.
      
                  1.
               
               
                  Første anbringende om anlæggelse af et åbenbart urigtigt skøn og om tilsidesættelse af artikel 21a i vedtægten for tjenestemænd i Den Europæiske Union (herefter »vedtægten«) for det første for så vidt som sagsøgeren ikke modtog »en tjenstlig ordre« som omhandlet i vedtægtens artikel 21a, hvorfor hun derfor ikke kan foreholdes at have tilsidesat denne bestemmelse, for det andet for så vidt som hun ikke kunne vide, at der var blevet begået uregelmæssigheder, som hun burde have underrettet sin overordnede om i henhold til vedtægtens artikel 21a, og for det tredje for så vidt som hun under alle omstændigheder henset til de faktiske omstændigheder ikke fortjente en disciplinær sanktion.
               
            
                  2.
               
               
                  Andet anbringende om manglende begrundelse, for så vidt som Parlamentet ikke på noget tidspunkt forklarede sagsøgeren, hvad der konkret og faktuelt førte til, at Parlamentet konkluderede, at hun burde have vidst, at der var blevet begået uregelmæssigheder, som hun burde have underrettet sin overordnede om i henhold til vedtægtens artikel 21a.